CELEX: 62011CO0144
Language: lv
Date: 2011-09-08 00:00:00
Title: Tiesas rīkojums (piektā palāta) 2011. gada 8.septembrī. # Kriminālprocess pret Asad Abdallah. # Lūgums sniegt prejudiciālu nolēmumu: Giudice di pace di Mestre - Itālija. # Lūgums sniegt prejudiciālu nolēmumu - Pamata lietas faktisko apstākļu apraksta neesamība - Acīmredzama nepieņemamība. # Lieta C-144/11.

Tiesas (piektā palāta) 2011. gada 8. septembra rīkojums lietā – Kriminālprocess pret Abdallah
      (lieta C‑144/11)
      Lūgums sniegt prejudiciālu nolēmumu – Pamatlietas faktisko apstākļu apraksta neesamība – Acīmredzama nepieņemamība
      Prejudiciāli jautājumi – Pieņemamība – Jautājumi, kas uzdoti, nepietiekami precizējot faktiskos apstākļus – Acīmredzama nepieņemamība (LESD 267. pants; Tiesas Statūtu 23. pants; Tiesas Reglamenta 92. panta 1. punkts un 103. panta
         1. punkts) (sal. ar 12. un 13. punktu un rezolutīvo daļu)
      
      Priekšmets
      
         Lūgums sniegt prejudiciālu nolēmumu – 
               Giudice di pace di Mestre
                – Eiropas Parlamenta un Padomes 2008. gada 16. decembra Direktīvas 2008/115/EK par kopīgiem standartiem un procedūrām dalībvalstīs
                  attiecībā uz to trešo valstu valstspiederīgo atgriešanu, kas dalībvalstī uzturas nelikumīgi (OV L 348, 98. lpp.), tieša piemērojamība
                  – Minētās direktīvas 2. panta interpretācija – Valsts tiesību akti, kuros ārzemniekam, kurš ir nelikumīgi ieceļojis valsts
                  teritorijā vai kurš tajā ir nelikumīgi uzturējies, ir paredzēts naudas sods no EUR 5000 līdz 10 000, kā arī tiesai paredzēta
                  iespēja šo naudas sodu aizstāt ar izraidīšanu uz laiku līdz pieciem gadiem notiesāšanas gadījumā
               
            Rezolutīvā daļa:
      Lūgums sniegt prejudiciālu nolēmumu, ko Giudice di pace di Mestre (Itālija) iesniegusi ar 2011. gada 16. marta lēmumu, ir acīmredzami nepieņemams.